IVL ลบเกือบ 3% โบรกแนะสอยเป้า 60 บ. จับตากำไร Q3 ทะลุ 5.3 พันลบ.
IVL ลบ 3% โบรกชูเป้า 60 บาท มองกำไรไตรมาส 3/64 โต 1,300% มาที่ 5.3 พันล้านบาท ขณะที่การรวมงบกับ Oxiteno จะเป็น upside ต่อประมาณการกำไรในปี 65
IVL ลบ 3% โบรกชูเป้า 60 บาท มองกำไรไตรมาส 3/64 โต 1,300% มาที่ 5.3 พันล้านบาท ขณะที่การรวมงบกับ Oxiteno จะเป็น upside ต่อประมาณการกำไรในปี 65
26 ต.ค. 2564

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ณ เวลา 10:31 น. อยู่ที่ระดับ 43.25 บาท ลบ 1.25 บาท หรือ 2.81% สูงสุดที่ระดับ 44.75 บาท ต่ำสุดที่ระดับ 43.25 บาท ด้วยมูลค่าการซื้อขาย 472.39 ล้านบาท

ด้านบริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ แนะนำ “ซื้อ” ราคาเป้าหมาย 60.00 บาท โดยประเมินว่า IVL จะรายงานกำไรสุทธิไตรมาส 3/64 ที่ 5.3 พันล้านบาท เพิ่มขึ้น 1,300% จากปีก่อน สอดคล้องกับแนวโน้ม West Industry Integrated PET spread ที่เพิ่มขึ้น
พร้อมกันนี้ ยังประมาณการกำไรปกติปี 2564-65 ที่ 20.1 และ 21.3 พันล้านบาท ตามลำดับ เทียบกับ 1.2 พันล้านบาท ในปี 2563 โดยคาดว่า 1) ปริมาณการผลิตรวมจะปรับตัวดีขึ้นอยู่ในช่วง 14.4-15.5 ล้านตัน (mt) ในอีก 2 ปี ข้างหน้า เทียบกับ 13.7 mt ในปี 2563 จากอุปสงค์ที่ดีขึ้นหลังมีการใช้วัคซีน COVID-19 แพร่หลาย
2) Core EBITDA รวมต่อตันจะสูงขึ้นอยู่ในช่วง USD102/ton-USD105/ton จาก USD81/ton ในปี 2563 3) ค่าใช้จ่ายในการดำเนินงานที่ลดลงจากโครงการ Olympus ราคาหุ้น outperform SET เพิ่มขึ้น 10% ในช่วง 3เดือน สะท้อนแนวโน้มผลิตภัณฑ์ PET ที่น่าจะสูงขึ้นตาม ราคาน้ำมันดิบ
อย่างไรก็ดีราคาล่าสุดยังสะท้อน valuation ที่น่าสนใจที่ EV/EBITDA 8.4 เท่า (ประมาณ -1.0SD ต่ำกว่าค่าเฉลี่ย 5 ปี ย้อนหลัง) คาดว่า IVL จะได้รับประโยชน์จากการกลับมาดำเนินงานของ Lake Charles Gas Cracker (IVOL) ในช่วงครึ่งหลังของปี 2564 และจากอุปสงค์การใช้ผลิตภัณฑ์พลาสติกที่สูงขึ้นหลังจากมีการใช้วัคซีน COVID-19 นอกจากนี้การรวมผลประกอบการของ Oxiteno จะเป็น upside ต่อประมาณการกำไรในปี 2565 ได้อีกด้วย